Diari Oficial de la Generalitat Valenciana


Sumari del DOGV 3309, del 17-08-1998 (1998/6782)

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Protocol d'Intencions entre la Conselleria d'Ocupació, Indústria i Comerç i l'Ajuntament d'Alacant en matèria de revitalització comercial de zones tradicionals i modernització dels mercats municipals de la ciutat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3309

Data del DOGV
:   17-08-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/6782


Data del document
:   20-07-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 20 de juliol de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Protocol d'Intencions entre la Conselleria d'Ocupació, Indústria i Comerç i l'Ajuntament d'Alacant en matèria de revitalització comercial de zones tradicionals i modernització dels mercats municipals de la ciutat. [1998/X6782]
  
Subscrit, després de la tramitació prèvia reglamentària, entre la Conselleria d'Ocupació, Indústria i Comerç i l'Ajuntament d'Alacant, el dia 21 d'abril de 1998, un Protocol d'Intencions en matèria de revitalització comercial de zones tradicionals i modernització dels mercats municipals de la ciutat, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Protocol, que ha quedat inscrit en el Registre de Convenis amb el número 0581/98, i que figura com a annex d'aquesta resolució.
  
València, 20 de juliol de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Projecte de protocol d'intencions entre la Conselleria d'Ocupació, Indústria i Comerç i l'Ajuntament d'Alacant en matèria de revitalització comercial de zones tradicionals i modernització dels mercats municipals de la ciutat.
  
Alacant, 21 d'abril de 1998
  
Reunits
  
D'una part, el Sr. Diego Such Pérez, conseller d'Ocupació, Indústria i Comerç, en virtut de l'Acord del Govern Valencià, de data 15 d'abril de 1998.
  
I d'una altra, el Sr. Luis Díaz Alperi, alcalde de l'Ajuntament d'Alacant, assistit pel Sr. Lorenzo Plaza Arrimadas, secretari general de l'esmentada corporació, en nom i representació de l'Excm. Ajuntament d'Alacant, que està facultat per a subscriure aquest conveni en virtut de l'Acord adoptat pel Ple de la Corporació, en sessió de data 7 d'abril de 1998,
  
Exposen
  
I. La ciutat d'Alacant ha sigut tradicionalment i continua sent-ho, un important contenidor d'activitat comercial, on desenvolupen la seua comesa un gran nombre de xicotetes i mitjanes empreses.
  
Els canvis sorgits en el sector de la distribució i també en els hàbits i preferències dels consumidors, han motivat que determinats entorns urbans hagen entrat en un procés de declivi que resulta perniciós tant per al comerç tradicional, animador i component consubstancial de l'activitat comercial urbana, com per a la pròpia ciutat en el seu conjunt.
  
Aquests mateixos canvis també han afectat profundament la xarxa de mercats municipals, que poden veure minvada la seua quota de mercat si no s'adopten mesures de modernització que els facen recuperar el favor del client.
  
II. La modernització del comerç tradicional i dels mercats municipals, com també la revitalització comercial de les ciutats és una preocupació que comparteixen tant el Govern Valencià com l'Ajuntament d'Alacant, entenent que en aquest moment s'han de realitzar importants esforços per part d'ambdues institucions que permeten mantenir i augmentar el tradicional atractiu comercial de les polaritats comercials urbanes i de la xarxa de mercats municipals de la ciutat d'Alacant.
  
Per això, i conscients de la necessitat de dissenyar actuacions a mitjà termini que permeten l'obtenció d'importants sinergies derivades d'una actuació coordinada, i sense perjudici que hi haja d'altres convenis particulars entre les institucions que signen aquest protocol, ambdues parts, de comú acord, manifesten la seua voluntat de subscriure el present document que es regirà per les següents
  
Estipulacions
  
Primera
  
L'objecte d'aquest protocol és fixar les bases de la col·laboració entre la Conselleria d'Ocupació, Indústria i Comerç i l'Ajuntament d'Alacant en matèria de revitalització comercial urbana i modernització dels mercats municipals, fins a l'any 2000.
  
Segona
  
Els àmbits de col·laboració entre ambdues institucions seran els següents:
  
Elaboració d'estudis i plans estratègics referits al comerç i/o als mercats municipals de la ciutat.
  
Assessorament tècnic i prestació de serveis en matèria de comerç i de l'activitat comercial.
  
Formació d'empresaris i treballadors que desenvolupen la seua activitat en empreses de distribució comercial i/o als mercats municipals.
  
Realització de campanyes publicitàries o activitats de promoció del petit comerç alacantí.
  
Modernització de les petites i mitjanes empreses comercials que desenvolupen la seua activitat en el medi urbà i/o als mercats municipals.
  
Reforma, equipament, modernització i adaptació a les noves tendències dels mercats municipals.
  
Inversions derivades de l'adaptació dels espais urbans per a una adequada funcionalitat comercial.
  
Qualssevol altres que, a criteri d'ambdues institucions, contribuesquen positivament a la revitalització comercial urbana i/o a la modernització dels mercats municipals.
  
Tercera
  
Als efectes previstos en aquest Protocol, tindrà la consideració de Zones Tradicionals el perímetre definit pels carrers següents:
  
- Nucli antic: passeig Esplanada d'Espanya, pl. Porta del Mar, av. Juan Bautista Lafora, c/ Gravina, pl. Santa Maria, c/ Barceló, pl. Arquitecte Miguel López, c/ Sant Roc, c/ Degà Zaragoza, c/ Diputat Ausset, c/ Navíos, c/ Argensola, pl. de Sant Cristòfol, rambla de Méndez Núñez, passeig Esplanada d'Espanya.
  
- Raval Roig-Mare de Déu del Socors: pl. Porta del Mar, av. Juan Bautista Lafora, av. de Jovellanos, passeig de Gómiz, av. de Dénia, pl. Dr. Mas Magro, c/ Na Violant, c/ Mare de Déu del Socors, pl. Porta del Mar.
  
- Centre tradicional: rambla de Méndez Núñez, pl. de Sant Cristòfol, c/ Argensola, c/ Álvarez, c/ Tinent Daoiz, c/ Enginyer Francisco Mira, av. Alfons X el Savi, pl. dels Estels, av. Federico Soto, pl. Dr. Balmis, c/ Canalejas, pl. de Canalejas, passeig Esplanada d'Espanya, rambla de Méndez Núñez.
  
- Mercat-Sant Ferran: av. General Marvá, c/ Fernández Flórez, Con. Ronda, c/ Pintor Murillo, c/ Alcalde Alfonso de Rojas, pl. d'Espanya, c/ Sant Vicent, av. Alfons X el Savi, pl. dels Estels, av. General Marvá.
  
- Sant Anton: pl. Dr. Mas Magro, c/ Vázquez de Mella, c/ Costera de la Fàbrica, c/ Sevilla, c/ Sant Carles, av. de Xixona, pl. d'Espanya, c/ Sant Vicent, c/ Enginyer Francisco Mira, c/ Tinent Daoiz, c/ Álvarez, c/ Diputat Ausset, c/ Degà Zaragoza, c/ Navíos, c/ Sant Roc, c/ Sant Joan, c/ Mare de Déu del Socors, c/ Na Violant, pl. Dr. Mas Magro.
  
Així mateix, i de comú acord entre les parts també podran ser objecte d'inclusió en aquest protocol aquelles altres zones urbanes que, sense formar part de les definides, tinguen vinculació amb les àrees delimitades o actuen com a subàrees tradicionals de centralitat comercial.
  
Quarta
  
L'Ajuntament d'Alacant es compromet a complementar les ajudes que la Conselleria d'Ocupació, Indústria i Comerç concedisca per a la modernització de les petites i mitjanes empreses comercials que realitzen la seua activitat en els àmbits anteriorment definits, i també en qualsevol dels mercats de la ciutat, mitjançant una aportació igual a la de la Conselleria, sense que en cap cas la suma d'ambdues puga superar el 40% de la inversió realitzada pel titular, creant a aquest efecte la corresponent partida en el pressupost de despeses. Les condicions particulars quant a la tramitació i concessió d'aquestes ajudes es detallaran mitjançant addenda o conveni específic.
  
Cinquena
  
Per al compliment dels fins previstos en aquest conveni, la Conselleria d'Ocupació, Indústria i Comerç i l'Ajuntament d'Alacant, a càrrec dels propis pressupostos i de manera condicionada al fet que hi haja crèdit suficient i adequat en les corresponents partides de despeses aportarà fins a l'any 2000 un total de 1.600 milions de pessetes, la distribució anual dels quals es detallarà mitjançant addendes a aquest protocol i/o convenis particulars.
  
Sisena
  
L'Ajuntament haurà de presentar davant de la Direcció General de Comerç i Consum de la Conselleria d'Ocupació, Indústria i Comerç les propostes concretes d'accions que es consideren més convenients per al millor compliment dels objectius assenyalats.
  
Setena
  
A la vista de les propostes presentades, la Conselleria d'Ocupació, Indústria i Comerç, mitjançant convenis específics i/o resolucions particulars, adequades a la normativa vigent en matèria d'ajudes a la modernització del comerç i promoció comercial, determinarà en cada cas el nivell de participació en el desenvolupament de les accions concretes susceptibles de suport.
  
Vuitena
  
La vigència d'aquest protocol finalitza el pròxim dia 31 de desembre de l'any 2000, i podrà prorrogar-se per voluntat expressa de les parts.
  
I com a prova de conformitat, les parts atorgants signen aquest protocol d'intencions, en doble exemplar, al lloc i en la data indicats ut supra.
  
El conseller d'Ocupació, Indústria i Comerç: Diego Such Pérez.
  
L'alcalde-president de l'Ajuntament d'Alacant: Luis Díaz Alperi.
  
El secretari general de l'Ajuntament d'Alacant: Lorenzo Plaza Arrimadas.